वेस्ट ह्यामलाई हराएर टोटनहम शीर्ष चारमा
वेस्ट ह्यामलाई २–० ले पराजित गर्दै टोटनहम इंग्लिस प्रिमियर लिगको शीर्ष चारमा उक्लेको छ । टोटनहमको आइतबार भएको जितमा इमरसन रोयलले पहिलो गोल गरे भने सन ह्युङ-मिनले दोस्रो गोल थपे । दुवै गोल दोस्रो हाफमा भएका हुन् ।
लन्डन — वेस्ट ह्यामलाई २–० ले पराजित गर्दै टोटनहम इंग्लिस प्रिमियर लिगको शीर्ष चारमा उक्लेको छ । टोटनहमको आइतबार भएको जितमा इमरसन रोयलले पहिलो गोल गरे भने सन ह्युङ-मिनले दोस्रो गोल थपे । दुवै गोल दोस्रो हाफमा भएका हुन् ।यो जितपछि टोटनहमको ४२ अंक भएको छ र चौथो स्थानमा उक्लेको छ । रेलिगेसनबाट बच्न संघर्षरत वेस्ट ह्याम भने २० अंकमै सीमित छ । यसअघि म्यानचेस्टर युनाइटेडले लेस्टर सिटीलाई ३–० ले हराएर तेस्रो स्थानमा आफ्नो पकड बलियो बनाएको छ । यो जितसँगै युनाइटेड भने उपाधि होडमा सम्मिलित भएको छ । युनाइटेडको ४९ अंक छ भने अंक तालिकाको शीर्ष स्थानमा रहेको आर्सनलसँग युनाइटेडको ५ अंकको दूरी कायम भएको छ । 